Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: * OKJ = 7/1993. (XII. 30.) MüM rendelet az Országos Képzési Jegyzékről.
Paragraph Index: 30

20. Természetvédelmi igazgatási feladatok Az I. besorolási osztályban: egyetemi szintű közgazdász, jogász, biológus, geológus, geográfus szakképzettség; egyetemi vagy főiskolai szintű agrár-felsőoktatásban szerzett szakképzettség (ezen belül erdőmérnök, kertészmérnök); egyetemi vagy főiskolai szintű végzettség és szakirányú továbbképzésben szerzett természetvédelmi szakmérnök szakképzettség. A II. besorolási osztályban: középiskolai végzettség és mezőgazdasági, kertészeti, erdészeti, közgazdasági, geológiai, vízügyi szakképzettség, mezőgazdasági, geológiai, kertészeti, erdészeti, vízügyi vízgazdálkodási technikusi képesítés; középiskolai végzettség és az OKJ szerint: természetvédelmi szakmunkás, természetvédelmi (szak)technikusi szakképesítés. Kiemelt munkakör Önkormányzati természetvédelmi őr: Az I. besorolási osztályban: egyetemi vagy főiskolai szintű kertészmérnök, környezetgazdálkodási agrármérnök, biomérnök, környezetmérnök, biológiatanár, földrajztanár szakképzettség; egyetemi szintű erdőmérnök, orvosbiológiai mérnök, növényorvos, tájépítész, vidékfejlesztési agrármérnök, biológus, geofizikus, geográfus, geológus, környezettan-tanár szakképzettség; főiskolai szintű földmérő mérnök, földrendező mérnök, meliorációs mérnök, növénytermesztési mérnök, tájgazdálkodási mérnök, vadgazda mérnök, környezetvédelem-tanár szakképzettség; egyetemi vagy főiskolai szintű természettudományos, műszaki, agrár-felsőoktatásban szerzett szakképzettség, és a szakterületnek megfelelő szakirányú továbbképzésben szerzett szakképzettség. A II. besorolási osztályban: középiskolai végzettség és mezőgazdasági, kertészeti, erdészeti, vadgazdálkodási, vízügyi, vízgazdálkodási, geo- 2001/115. szám lógiai szakképzettség, vagy középiskolai végzettség és környezet- vagy természetvédelmi szakképesítés.

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes